Diari Oficial de la Generalitat Valenciana


Sumari del DOGV 4730, del 13-04-2004 (2004/2516)

ACORD d'11 de desembre de 2003, de la Comissió Territorial d'Urbanisme, relatiu a la modificació puntual en el pla parcial Cumbres del Sol, Poble Nou de Benitatxell.
---------------------------------------------------------------------------------------------------------------------------------------------------------------------

### Dades del document

Número de DOGV
:   4730

Data del DOGV
:   13-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2516


Data del document
:   11-12-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Poble Nou de Benitatxell, el
    * pla d'urbanisme

ACORD d'11 de desembre de 2003, de la Comissió Territorial d'Urbanisme, relatiu a la modificació puntual en el pla parcial Cumbres del Sol, Poble Nou de Benitatxell. [2004/X2516]
  
Vist l'expedient de referència i basant-se en els següents antecedents i consideracions,
  
Antecedents de fet
  
Primer. El projecte de modificació puntual es va sotmetre a informació pública durant un mes mitjançant Decret d'Alcaldia de 21 de març de 2003, i es va publicar l'anunci en el Diari Oficial de la Generalitat Valenciana de 7 d'abril de 2003 i en el diari Información de 27 de març del mateix any. Durant el pertinent període d'exposició pública, no es van presentar al·legacions. Es va aprovar provisionalment pel ple de l'ajuntament en data 21 de maig de 2003.
  
La Comissió Territorial d'Urbanisme, en la sessió del 25 de juliol de 2003, va acordar a instàncies de l'Ajuntament, present en aqueixa Comissió retirar de l'ordre del dia l'expedient a fi d'esmenar una sèrie d'observacions.
  
Segon. La documentació està integrada per memòria informativa, memòria justificativa i plànols d'informació, d'ordenació estructural i d'unitats d'execució.
  
Tercer. L'objecte de l'expedient és la modificació de les normes subsidiàries de planejament del Poble Nou de Benitatxell de 1987 (en l'àmbit del Pla Parcial Cumbres del Sol aprovat per la Comissió Provincial d'Urbanisme el 6 de febrer de 1975 i modificat posteriorment).
  
Amb caràcter general es proposa ajustar les alineacions en diverses zones, per a una millor adaptació dels vials a la topografia de la zona. Es pretén, d'acord amb la memòria del document, que els vials siguen, en la mesura que es puga, paral·lels a les corbes de nivell de la zona, sense modificar l'edificabilitat ni el nombre d'habitatges ni afectar zones verdes. Augmentant-se amb caràcter general les dotacions publiques. Els àmbits afectats per la modificació són quatre zones:
  
- Zona de serveis en la unitat d'execució U3L.
  
- Unitats d'execució U3M i U3P. conegudes com Magnolias i Palmeras.
  
- Unitat d'execució U2J. coneguda com zona Jazmines.
  
- Zona d'instal·lacions singulars en la unitat d'execució Z-I.
  
En concret, segons els distints àmbits es proposa:
  
Zona de serveis en la unitat d'execució U3L.
  
- Es pretén una millor adaptació dels vials a la topografia de la zona i salvaguardar una zona de pineda existent en la parcel·la denominada L-III i aïllar-la, a fi de separar-la de les parcel·les amb ús residencial, inserint un vial intermedi. S'incrementen els vials en 500 m² (de 3042 a 3542 m² disminuint-se les parcel·les privades en la mateixa proporció (de 10528 a 9785 m²).
  
Unitats d'execució U3M i U3P. conegudes com Magnolias i Palmeras.
  
- La present modificació consisteix en un nou estat d'alineacions i rasants. En concret es modifica el cul-de-sac en la U3P, creant un nou vial que travessa la zona, donant accés a tota la unitat, en la unitat U3Mes modifica el traçat viari previst. D'acord amb la memòria del document s'incrementen en 4893 m² els vials, 275 zona verda pública, 839 barranc i 1261 de zones verdes privades.
  
Unitat d'execució U2J. coneguda com zona Jazmines.
  
- La present modificació consisteix en un nou estat d'alineacions i rasants, d'acord amb la memòria del document s'incrementa en 873 m² els vials, 224 zona verda i 2.883 zona verda privada.
  
Zona d'instal·lacions singulars en la unitat d'execució Z-I.
  
- Es divideix l'actual zona en dues subzones: A i B. S'amplia l'ús assignat a la zona A, autoritzant la construcció i l'explotació d'un complex turístic ecològic amb edificacions de fusta, mantenint-se els usos previstos en el pla parcial en la zona B.
  
- S'incrementen en 2291 metres quadrats les zones destinades a enjardinament i esplai. Reduint-se la superfície destinada a solars en 2313 m². Es redueix en 5733 m² l'edificabilitat de la parcel·la A. I es manté la de la parcel·la B.
  
Quart. Consten en l'expedient els següents pronunciaments de les administracions i entitats les competències i béns demanials de les quals puguen resultar afectats:
  
Informe del Ministeri de Medi Ambient. Direcció General de Costes, en el qual es conclou:
  
?...les zones U3M, U3L, U2J i Z-1 no estan afectades per les disposicions de la Llei de costes.
  
...en la zona U3P Palmeras, ocupa una part dels terrenys del penya-segat, encara que no s'ha dibuixat la delimitació en la tramitació, per la qual cosa s'incompleix el que estableix l'art. 210.4 a) del Reglament General de la Llei de Costes,...-
  
Posterior informe de data 19 de novembre de 2003, en el qual es conclou: ?.... l'àmbit de la unitat d'execució U3P envaeix el domini públic marítimoterrestre i està afectat per la servitud de protecció d'aquest.....-
  
Consta que el 18 de juny de 2003, des del Servei Territorial de Planificació i Ordenació Territorial s'ha sol·licitat informe a la Direcció General de Ports i Costes de la Conselleria d'Infraestructures i Transports, sense que fins a la data s'haja rebut, havent transcorregut el termini legalment establert per a la seua emissió. No obstant això, el representant del dit organisme en la Comissió Informativa d'Urbanisme de 21 de juliol de 2003, manifesta que no hi ha objecció a la modificació sempre que es done compliment a l'informe de la Direcció General de Costes del Ministeri de Medi Ambient.
  
Consideracions tecnicojurídiques
  
Primera. El procediment seguit per l'Ajuntament resulta d'acord amb el que preveu l'artículo 38 per remissió de l'artículo 55 de la Llei Reguladora de l'Activitat Urbanística (en endavant LRAU).
  
Segona. La documentació pot considerar-se completa, a l'efecte del compliment dels articles 65 i següents del RPCV relatius a la documentació que integra els plans parcials.
  
Tercera. Les determinacions contingudes en el present expedient poden considerar-se correctes, des del punt de vista de les exigències de política urbanística i territorial de la Generalitat Valenciana, tal com es recull en l'article 40 de la LRAU, una vegada esmenades les observacions assenyalades per aquesta Comissió Territorial d'Urbanisme el 25 de juliol de 2003. No obstant això, respecte a la zona denominada U3P, s'haurà de donar compliment al que disposa l'informe de la Direcció General de Costes del Ministeri de Medi Ambient.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999 i la resta de disposicions de general i de pertinent aplicació, la Comissió Territorial d'Urbanisme
  
ACORDA
  
1. Suspendre l'aprovació de la modificació puntual en l'àmbit del pla parcial Cumbres del Sol, del municipi de Benitatxell, en la zona U3P, en base a l'informe de la Direcció General de Costes del Ministeri de Medi Ambient.
  
2. Aprovar definitivament la modificació puntual, en les zones denominades U3M, U3L, U2J i Z-1.
  
3. Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant la Secretaria Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Alacant, 11 de desembre de 2003.- La secretària de la Comissió Territorial d'Urbanisme: Rosario Berjón Ayuso.